
Defuncto  celeberrimo  Bciudeloque,  in  saluberrima 
Parisiensium  facullate  medica  Artis  obstetriciae  Professore 
publico,  eorum,  qui  ei  succedere  contendebant,  concursus 
ex  imperatoriae  universitatis  statutis  factus  est;  quae  medi- 
cinae professorum  eligendorum  ratio,  tunc  primum  ab  uni- 
versitate instituta  in  usum  vocata  est.  Candidatis,  cum  diver- 
sas subiissent  examinationes,  thesium  argumenta  sorte  data 
sunt,  quas  duodecim  dierum  spatio  componi,  facultatis 
Decani  censurae  subjici,  praeloque  excusas  emitti  necesse 
fuit.  Tam  exigui  temporis  magna  pars,  in  exercenda  inter 
populares  medicina,  adimplendoque  professorio  munere, 
consumebatur,  quod  relictum  est  tantum  huic  operi  conce- 
debatur. Hac  necessitate  coactus,  huic  disserta tiunculae 
componendae  tantam,  quanta  libro  in  publicum  edendo 
debetur,  curam  atque  diligentiam  adhibere  non  potui ; 
veniam  itaque  a lectoribus  peto,  si  quid  minus  accurate 
tractatum,  negligentiusve  scriptum  inveniant. 


DE  ABORTU. 


§ i. 

Quid  per  abortum  stricte  sit  intelligendum , minime  inter  auctores 
convenit.  Foetus  immaturi  expulsio  apud  Hippocratem  (i)  AiapSopd , 
corruptio,  aut  E urpu/xa.,  i.^d/xCxucri( , E avorius,  indiffe- 
renter audit.  Aristoteles  (2)  foetus  corruptionem  Exputnv , effluxio- 
nem, vocat,  quae  ante  septimum  diem  evenit,  cum  genitura  adhuc 
fluida  ejicitur,  muci  specie;  Abortum  vero,  Ext pwcr^io*,  cum  fit  a 
septimo  ad  quadragesimum  diem.  Notandum  tamen  Ext putrpo,  et  post 
eos  dies  dici;  etiam  octimestris  partus.  Subtiliorem  Bonacciolus  (3) 
distinctionem  facit  inter  corruptiones,  effluxiones,  aborsus,  abortus. 
« Effluxiones  tum  corruptiones  intra  diem  septimum  incidere  ait : 
» tantisper  enim  geniturae  instar  laciis  elabuntur.  Aborsus  primis 
» mensibus  conceptu  exorso  fiunt.  Abortus  prope  pariendi  tempus 
» evenit.  » Nostris  temporibus  plerique  obstetricantes,  cum  foetus 
nondum  vitalis  ante  septimi  mensis  finem  ejicitur,  abortum  fieri 
dicunt;  partum  vero  praematurum,  cum  ab  illo  tempore  ad  finem 
usque  noni  mensis  accidit  ejusdem  expulsio.  Cui  distinctioni,  cum 
non  certo  stet  fundamento,  quippe  quae  determinato  vitalitatis  foetus 
tempore,  de  quo  certant  adhuc  physici,  solummodo  nitatur,  non  im- 


(1)  Passim  in  operibus. 

(2)  Animal.  Ilist.  I.  7 , cap.  3 , cum  Comment.  Jul.  Caes.  Scaltgeri. 

(3)  De  conceptionis  indiciis , nec  non  maris  feminari  que  partus  significatione. 
Ejusdem,  quae  utero  gravidis  accidant,  et  eorum  medicinae,  elc. 


morabor.  Mihi  vero  omnis  partus  ante  legitimum  tempus  exclusio  , 
abortus  erit,  quem  gallice , avortemenl,  blessure , fausse-couche , 
nominant. 

$ II. 

Abortus  quovis  graviditatis  tempore  indiscnminatim  fieri  potest ; 
frequenlior  tamen  est  multo  duobus  primis  mensibus,  lestaniibus 
Hippocrate  (i),  Mauricceo  (2),  plerisque  aliis  omnis  sevi  practicis. 
Hujus  phaenomeni  causa  laxiori  embryonis  cum  utero  nexui  p e- 
rumque  tribuitur.  Quam  non  plane  rejiciendam,  sed  aliam  quoque 
in  eo  quaerendam  censeo,  quod  tunc  temporis  nisus  ad  elidenda 
menstrua  sit  adhuc  fortior  (3).  Quaedam  etiam  in  quibusdam  mu- 
lieribus uteri  propria  conditio  potest  ad  hunc  effectum  producendum 

multum  facere.  . _ 

Marium  quam  feminarum  abortiones  crebriores  esse  vulgans  ter  ur 

opinio,  ut  narrat  Morgagnus  (4)  : « Q™m  errorem  exterminari  , 
,,  ait  vir  ille  clarissimus,  parentum  interest,  qui  persaepe  abortus  co 
,,  gravius  ferunt,  quod  marium  eos  quoque  esse  putant,  qui  sunt 

» femellarum clitoridis  enim  exslanlior,  rimulamque  protegens, 

, ut  iu  ejusmodi  fce.ibus  solet,  magnitudo  illis  pro  pene  intpostte- 
» ral : nec  mirum,  quando  saepius  chirurgis,  atque  adeo  nted.es  at 
» eumdem  modum  imposuit.  » Imo  femellarum  abortus  numero- 
siores observasse  contendit  Scemmering  (5).  Idem,  anno  i >72,  o 
servaverat  Bartholinus  (6). 


(x)  Lib.  de  septimestri  partu. 

(2)  Aphorismes  touchaat  la  grossesse  , etc. , art.  41 2 3 4 5 6- 

(3)  Ilenning.  Diss.  de  Causs.  part.  anim.  nat.  apud 

(4)  De  Sedibus  et  causis  inorb.  epist.  48,  art.  9-10. 


U 


Schlegel , t.  2,  p.  268. 

/ 


(5)  Embryonum  icones. 

(6)  Actahafn.  ann.  167 1-723  et.  coli,  academ.  t.  7 , p-  »53- 

§ III. 


Abortus  causa  vel  proxima  est,  vel  determinans.  Ut  partus,  sic 
abortus  causa  proxima  in  uteri  contractione  consistit.  Quidquid  uterum 
ad  sese  contrahendum  disponit  vel  excitat,  pro  causa  determinante 
habendum  est.  Determinantes  causae  itaque  in  praedisponentes  et  occa- 
sionales  dividi  debent.  Quae,  cum  sint  numerosissimae,  quo  ordinatius 
procedat  earum  expositio , in  plures  classes  redigendae  sunt.  Ex  praedis- 
ponentibus  aliae  matri , aliae  foetui  sunt  propriae.  Occasionales  pro 
mere  accidentalibus  reputandae  sunt.  Praedisponentes  causae  eo  virium 
pervenire  possunt,  ut  abortum  sine  occasionalium  concursu  promo- 
veant; quo  in  casu  spontanei  nomen  sortitus  est  abortus.  Quamob- 
rem  non  raro  videre  est  mulieres  quibus,  etsi  facile  frequeuterque 
concipiant,  nullum  tamen  partum  maturum  edere  obtigit.  Saej>e,  ut- 
ut minori  vi  praeditae  hae  causae,  tantam  exerunt  actionem  , ut  caussa 
occasionalis , vel  levissima  et  minime,  ut  videtur,  ad  talem  effectum 
producendum  apta,  ad  foetum  excludendum  sufficiat;  dum,  sub  di- 
verso rerum  statu , incolumis  servatur,  non  obstante  violentissimarum 
occasionalium  causarum  actione.  Quae  tamen  multis  in  casibus  per  se 
solae  partum  corrumpere  valent. 

§ IV. 

Caussae  matri  propriae,  vel  ad  quamdam  totius  oeconomiae  conditio- 
nem, vel  ad  peculiarem  uteri  statum  referendae  sunt.  Inter  priores 
numerari  debent : alleratio  quaedam  in  gravidas  a vi  tempestatum  in- 
ducta (i);  temperamentum  sanguineum,  plethoricum ; ad  hoemorra- 


(0  Hippoc.  aph.  12,  s.  i3.  — Bartholinus.  Acta  hafnieus.  Ann.  1671-72, 
et  coli.  acad. , t.  7,  p.  1 53.  — Medie.  Wratislav.  collec.  — Stoll.  ratio  med. 
t.  3.  Ephem.  anni  1778.  — Klein.  Interp.  Clinic.  — Deleurye.  Traile  d’aceou- 
cbemens,  § 322.  — - Recueil  period.  de  la  Societe  de  Med.  de  Paris,  n".  22. 

gias  uteri,  aliarumve  partium,  proclivitas;  menstrua  larga,  anomala; 
matura  admodum  lactis  in  mammas  effusio  (i);  virium  imbecillitas; 
nimia  seusibilitas;  extenuatio;  vigiliae;  inedia;  cachexia;  scorbutus ; 
hystericae,  nephreticae  affectiones,  aliique  morbi  chronici;  ad  odontal- 
gias,  defluxiones  tussiculosas  propensio ; vitiosa  rachidis  pelvisque  con- 
formatio ; vestium , thoracum  praesertim  augustia ; haereditaria  dispo- 
sitio; consuetudo  (2). 

Inter  secundas  : nimia  fibrarum  rigiditas , et  ad  dilatandum  resis- 
tentia; irritabilitas  seu  contractilitas , sensibilitasque  nimiae;  peritonaei 
et  vasorum  uteri,  si  Hauenschildio  (3)  credimus,  resistentia;  colli 
uterini  fibrarum,  ut  quibusdam  placet,  debilitas;  uteri  a Ionia  (4)» 
innata , vel  a fluore  albo  inveterato  copiosioreque  sive  a puerperio 
antecedente  malo  inducta  (5);  uteri  calor  immodicus  (6);  scirrhus; 
carcinoma,  steatoma,  mola,  polypus;  hydrometra;  fcetuum  plurium 
praesentia,  majorque  ex  hac  causa  uteri  distensio. 


(1)  Memorabile  exemplum,  quod  mirum  mammarum  et  uteri  consensum 

probat,  refert  Lenlin Femina  novem  experta  fuit  abortus  ob  admodum 

maturam  lactis  in  mammas  effusionem.  Cl.  Lentin  impedit  novum  abortum 
per  repressionem  lactis  : per  venaesectionem,  fomentationes  frigidas,  et  anli- 
spasmodica.  Bezold.  Diss.  de  Haemorrh.  uteri  part.  insequente.  Apud  Schlegcl , 

t.  2,  p.  G72. 

(2)  Saepissime  observatum  fuit  mulieres,  cum  quavis  de  causa  etiam  extranea 
pluries  abortierunt,  in  aliis  graviditatibus  sine  causa  alia  manifesta  abortnssc. 

(3)  Hauenschild.  Diss.  de  Muscul.  uteri  struet,  apud  Schlegel,  t.  1 , p.  220. 

(4)  Quas  ob  causas  partus  eodem  saepe  gestationis  tempore  corrumpitur, 
abortusque  recurrunt,  qui  periodici  audiunt  apud  auctores. 

(5)  Uteri  atoniae  jam  meminit  Hippocrates , aph.  44,sect.  5. 

(6)  Peu.  Pratique  des  Accouch.  1.  2,  cap.  17,  Pag-  535. 

§ v. 


Ex  parte  foetus  caussae , vel  foetum  ipsum,  vel  partes  nutritiooi  inser- 
vientes spectant.  Quae  foetum  spectant,  sunt : ipsius  debilitas,  morbi,  ut 
hydropes  varii,  ludatis  seu  vesicula  seri  plena  intra  cavum  pectoris, 
marasmus,  textus  cellulosus  induratus,  excoriatio,  exanthemata,  mo- 
tus spasmodici,  heruiae ; monstrosa  conformatio  (i).  Qme  vero  ad  paries 
nutritioni  inservientes  allinent , sunt : placenta  ori  uteri  allixa,  callosa, 
scirrhosa , hydalidibus  vel  aneuvrismatis  varicibusque  referta , parva 
aut  magna  uimis  ratione  habita  ad  uuiversum  foetus  corpus,  exte- 
nuata et  exsucca  (2) ; funiculus  umbilicalis  deficiens , si  fides  sit  ad- 
hibenda auctoribus,  quae,  ut  uno  verbo  rem  absolvam,  plane  neganda 
mihi  videtur;  justo  aut  brevior  aut  longior,  et  foetus  collo  aut  artubus 
circumvolutus,  agglutinatus,  nodo  intersectus  (3),  tenuis  admodum, 
exsuccus,  marcidus,  turgens,  hydalidibus  vel  tumoribus  alius  generis 
adnexis;  membranarum  ovi  tenuitas  nimia;  aqua  chorion  inter  et  am- 
nion collecta  (4) ; liquoris  amnii  copia  multum  imminuta , vel  non  ea 
ratione,  quae  requiritur,  aucta  (5). 

§ VI. 

Caussae  occasionales  seu  accidentales  adeo  sunt  multiplices,  ut  vix 
numerari  queant,  et  cum  illas  in  animum  revocamus,  parum  absit, 


(i)  De  his  omnibus  foetui  propriis  causis  conf.  Raulin.  Conserv.  desEnfans,  t.  1. 

(?)  Placentae  solutionem  ah  utero,  frequentissimam  abortus  causam  , consulto 
omitto,  quia  ejus  causa  fere  sernper  vel  a matre  est,  vel  extrinsecus  incidit, 
et  ad  causas  occasionales  referri  debet , ut  infra  dicetur. 

(3)  J^anSwieten.  Conuii.  in  Aph-  Doerhaavii , § i3o6. 

(4)  Lobstein.  Diss.  sur  la  Nutrition  du  Foetus. 

(5)  De  his  causis  confere  Burdach.  Diss.  de  laes.  part.  foet.  nutrit,  inserr. 
abortus  causa. 

quin  metuamus  ne  ullus  unquam  ad  maturitatem  perveniat  foetus. 

P1  erique  tamen  decimum  a conceptu  attingunt  mensem,  majorque 
illorum  numerus  est , ac  eorum  qui  per  graviditatis  cursum  pereunt ; 
unde  constat  causas  illas , quamvis  numerosas,  non  ideo  frequentiores 
esse  (i).  Harum  plurimae  foetus  exclusionem,  placentam  solvendo, 
excitare  dicuntur;  quod  non  nisi  in  perpaucis  casibus,  si  ullis,  pri- 
marie fieri  potest.  Vero  similius  multo,  multoque  magis  et  rationi 
et  experientiae  consentaneum  videtur  plerasque  causas  accidentales 
congestionem  in  uteri  vasa  ciere,  quam  sequuntur  Yel  haemorrhagia, 
indeque  placentae  solutio,  vel  ob  sensum  molestum  uteri  contractio  (2). 
Aliae  spasticos  ad  motus  nervos  musculosque  sollicitant,  utero  in 
consensum  tracto , et  contrahi  coacto ; aliae  111  foetum  ipsum  agere 
videntur.  Sic  abortum  promoverunt  : morbi  acuii,  quales  sunt  febies, 
inflammationes,  imprimis  uteri;  diarrhoeae,  dysenienae,  tornnna, 
tenesmus,  constipatio;  stranguria;  hystericae,  epilepticae  convulsiones; 
risus  immoderatus;  vociferatio;  tussis;  vomitus;  dolor;  animi  patlie- 
mata,  moeror,  ira,  pavor,  terror;  asphyxia;  odorum  fragrantium  aut 
tetrorum  impressio  ; coitus;  motus  violenti;  nisus;  succussiones  ; sal- 
tatio; casus;  ictus  lumbis  vel  abdomini  indicti;  emmcnagogorum , 
fortium  purgantium,  emeticorum,  pcdiluviorum  usus;  foetus  motus 
convulsivi,  funiculus  ruptus,  membranae  scissae.  Sanguinis  missiones, 
sive  fluxionis  motus  ad  uterum  dirigant,  sive  ninua  et  subita  vaso- 
rum depletione  alimoniam  foetui  subtrahant,  causis  abortus  occasio - 
nalibus  annumerari  possunt.  De  causis  voluntariis  nihil  dicendum 
credidi , quod  omnes  ad  praedictas  referendae  sunt. 


(1)  Astrue.  Maladies  des  Femines.  1.  3,  cliap.  12,  §2. 

(O)  Nunquam  facilius  accidentalibus  caussis  succedit  abortus , qua.n  m ter 
uiinis  meustrui  fluxus  alias  suetis.  Klein.  Iulei  p.  clinicus. 

§ VII. 

Varia  sunt  abortionis  phaenomena  ratione  temporis  quo  accidit  et 
causarum  quibus  debetur.  Primis  duobus  mensibus  quandoque  ovum 
integrum,  parvae  molis  adhuc,  sine  notabili  dolore,  sine  haemorrhagia 
ejicitur.  Plerumque  vero  sanguinis  fluxu  stipatur ; ovulo  s.epe  inter 
sanguinis  grumos  latente.  Unde  Iit  ut  plures  abortum  passae  sint,  dum 
tantum  modo  copiosioribus  menstruis  laborasse  crediderunt.  Post  bos 
meuses  eo  majoribus  doloribus , majoriqtie  sanguinis  profluvio,  quo 
grandior  foetus,  comitatur  abortio.  Illam  plerumque  major  sequitur 
sanguinis  fluxio  quam  parium  absolutum  terminis  suis.  Quae  morbis 
chronicis  supervenit,  vel  caussis  lente  seusimque  agentibus  succedit, 
illam  ut  plurimum  habet  symptomatum  seriem  : horrores  atque  rigores 
in  toto  corporis  habitu , sequitur  aestus  aliquantus;  saepe  adsunt  nau- 
seae, inappeienlia , sitis,  dolores  ad  lumbos,  lassitudines,  leipothymia, 
palpitatio  cordis,  extremorum  refrigeratio,  mentis  dejectio,  tristitia, 
facies  pallida,  oculi  cavi,  luridi,  palpebrae  tumentes , halitus  foetidus, 
sensus  debilitatis  in  abdomine,  frigoris  versus  pubem,  dolores  grava  livi 
ad  genitalia;  mammae  extenuantur,  flaccescunt,  serosum  quid  emit- 
tunt; fluit  e vagina  humor  saniosus,  postea  sanguiuolenlus , sanguis 
deuique  vel  liquidus  vel  grumosus;  foetus  motus  persaepe  decrescunt 
paulalim,  deinde  cessant;  hypogastrium  delabitur ; dolores  et  vividiores 
et  frequentiores  fiunt,  orificio  uteri  sensim  aperto  magis  ac  tenui, 
cum  vesiculae  prominentia;  aquae  demum  animi  et  foetus  ipse  exclu- 
duntur; secundinae  ocius  tardius  expelluntur,  eo  usque  durante  saepius 
sanguinis  profluvio.  Qui  caussas  habuit  accidentales  valentes , abortum 
praecedunt  dolores  ad  lumbos,  graviditates  ad  lumbos  et  artus  infe- 
riores, sensus  iu  hypogastrio  ponderis  insoliti  vulvam  et  anum  pre- 
mentis; aegritudo,  cardialgia,  rigor.  Ab  initio  saepe  paucus  apparet 
sanguis  rutilus,  stillicidio  sanguinolento  secutus,  quod  aliquot  ante 
abortionem  momentis  in  gravem  haemorrhagiam  degenerat ; saepe  vero 

caussae  fere  statim  supervenit  largus  cruoris  rivulus  fluere  pergens , 
usque  dum  fcetus  secundinaeque  expellantur.  Dolores  in  abdomine 
frequentes,  lancinantes,  ab  umbilico  ad  vaginam  tendentes,  in  utero 
nisus  ad  aliquid  expellendum,  persentiuntur.  Os  uteri  dehiscit,  mem- 
branae ovi  tument,  erumpunt  aquae,  fcetus  foras  pellitur.  Qui  sub  ulti- 
mis gestationis  mensibus  accidit , eadem  ac  partus  maturus  symptomata 
exhibet:  lochiorum  nempe  fluxum,  lactis  secretionem  in  mammis, 
febrem  lacteam.  Abortionem  magnos  aliquando  ad  occiput  dolores  sibi 
socios  adsciscere , refert  Galenus. 

§ VIII. 

Interdum  sub  mediis  etiam  graviditatis  mensibus  integris  fcetus  se- 
cundinis inclusus  exit.  Quandoque  vero  excluso  embryone  secundinae 
utero  adfixae  manent,  nutriri  ac  crescere  pergunt,  figuram  induunt 
massae  carneae,  plus  minus  structura  alterata,  saepe liydatidibus  refertae, 
quam  molam  nominant.  Aliis  in  casibus  embryo  adhuc  tenerior,  et 
fere  mucosus,  perit,  in  liquore  amnii  solvitur,  aut  si  grandior  solidior- 
que  fuerit,  servatur  quasi  muria  conditus;  sccundisque  eumdem  in 
modum  mutatis,  mola  etiam  formatur,  cujus  in  medio  cavum  seri  ple- 
num, aut  fcetus  exsucci  reliquiae  deprehenduntur.  Fcetus  adultioris 
mortem  non  semper  sequitur  abortus.  Liquore  amnii  et  succis  foetus 
ipsius  resorblis,  exsuccus  ille,  siccatus , petrefaclus  per  quamplurimos 
annos  ad  terminum  usque  matris  vitae  servatur.  Quandoque  post 
menses,  imo  et  annos,  plures,  putrefactus,  inflammationem  utero 
creat;  formantur  abscessus,  e quibus  vel  in  superficie  abdominis,  vel iu 
tractu  intestinorum  vel  in  vagina  apertis,  ossa  foetus  soluta  emergunt, 
purulentiae,  tabo,  pulrilagiui  mixta,  et  magnis  saepe  interjectis  inter- 
vallis. Mulierum  aliae  inter  tot  tanlaque  mala  cl  pericula  incolumes  eva- 
dunt; aliae  doloribus,  largis  saniei  profluviis  exhaustae,  macie  squallidae, 
tandem  misera  morte  occumbunt.  Inde  tot  apud  auctores  foeluum  ano, 
abscessibus  fistulosis  ejectorum  historiae,  quarum  tamen  aliquae  extra- 
uterinis conceptibus,  ruptoque  utero  adseribeudoe  sunt. 

§ IX. 

Signa  aborlus  diagnostica  vel  futurum  praenuntiant,  vel  praesentem 
declarant.  Priora  ex  causarum  quae  praecesserunt  notitia,  et  aliquot 
memoratorum  symptomatum  praesentia;  secunda  ex  symptomatis  par- 
tum comitari  solitis  desumuntur  : sic  foetus  corruptionem  augurari 
licet,  cum,  aliqua  caussa  praegressa,  ictu  videlicet,  casu,  rudiori  con- 
cussione, violento  animi  pathemale,  in  muliere  praesertim  praedis- 
posita, dolor  adest  ad  lumbos,  gravitas  ad  inferiora,  horror,  extremo- 
rum frigus,  sanguinis  stillicidium,  hypogastrii  depressio,  micturitio, 
uteri,  quaqua  inclinat  mulier,  illapsus,  foetus  motuum  cessatio , mam- 
marum extenuatio,  humoris  serosi  ex  papillis  effluxus.  Fieri  vero  pro- 
nuntiandum est,  cum  dolores  ab  umbilico  ad  coccygem  vergentes  sibi 
invicem  succedunt,  intervallis  sensim  imminutis;  os  uteri  mollescit, 
dehiscit ; membranae  ovi  sub  dolore  tenduntur,  prominent. 

§ X. 

Multo  plus  periculi  abortum  quam  maturum  parium  mulieri  inferre 
contendunt  Hippocrates  (i),  Mauricceus  (2),  multique  alii  medici. 
Sed' mullum  abest,  quin  omnibus  haec  sententia  casibus  competat; 
visuntur  enim  quotidie  mulieres,  quae  facillime  et  nulla,  ut  ita  dicam, 
ratione  habita , abortiunt  (3).  Mulieres  sanas,  quae  alvum  lubricam, 
uterum  humidum  habent,  quae  magnos  pueros  absque  summis  dolori- 
bus pepererunt,  aetate  florentes,  neque)  nimis  sanguinosas,  neque 
nimis  corpulentas,  abortum  ejusque  reliquias  facilius  ac  alias  ferre  ait 


(1)  De  Morbis  mulier,  liv.  I. 

(2)  Aph.  137. 

(3)  Levret.  Conrni.  in  hunc  aphorismum. 

Aelius  (i).  Tenerioris  autem  compagis  feminam  magis  periclitari 
quam  obesam  ex  abortu,  et  tantisper  abortire,  donec  facta  sit  habitior, 
docet  Hippocrates  (2).  Non  usque  periculi  vacat  abortio;  nou  vero  per 
se  periculosa  haberi  debet,  sed  propter  causas,  complicalionesque. 
Magnum  itaque  pro  causis,  symptomaiibusque  discrimen  facien  ium 
est;  sed  et  temporis  ratio  quoque  habenda  est. 

Ratione  temporis  : eo  majus  mulieri  periculum  intendit  abortio,  quo 
proximius  ad  partum  accedit.  Major  enim  est  sanguinis  (luxus,  opero- 
sior foeturae  exclusio,,  copiosiora  lochia,  fervidior  lactea  febris.  Qui- 
dam tamen  abortum  primo  trimestri  spatio  molestiorem  esse  putant , 
repugnante  experientia.  Inficias  quidem  iri  nequit  tunc  temporis  colli 
uterini  majorem  esse  longitudinem  resistentiamque,  placentam  titero 
magis  adhaerere,  aegrius  solvi,  tardius  expelli,  non  nisi  difficillime 
extrahi  posse,  qua  intus  remanente  non  sistitur  haemorrhagia.  Sed  quo 
minus  a conceptione  recedit  genitura,  minor  requiritur  cervicis  oris- 
que uteri  apertio,  levior  adest  haemorrhagia,  neque  ante  graviditatis 
medium  tempus  funesta,  asserentibus  Puzotio  (5),  Levreto  (4)>  et 
expertissimo  quoque  obstetricante. 

Ratione  causarum  : qui  causis  accidentalibus , periculosior  eo,  qui 
praedisponentibus  succedit 5 coque  magis,  quod  caussa  violentius 
celeriusque  egit  (5),  in  muliere  non  disposita,  inassueta.  Periculo- 
sissimus praesertim  qui  potionibus  de  industria  excitatur  (G),  quod  cac. 


(1)  Tetrab  4»  serm.  4?  cap.  ig. 

(2)  Apud  Klein.  Interp.  elinic. 

(3)  Acad.  cliirurg.  acta  , t.  i , p.  36  r. 

(4)  Comm.  ad  Mauric.  aph.  * 3j. 

(5)  Mauricceus.  Aph.  i5 7. 

(6)  Idem.  Aph.  154.  — Astrue.  Traite  des  Maladies  des  Femmes,  liv.  3, 
chap.  9,  § 5. 


non  nisi  magnam  in  vasis  congestionem,  et  ad  phlogosim  dispositionem 
ciendo,  uterum  ad  contractiones  impellant,  simidque  intestinorum 
tractum  acriter  irrileut,  nervosque  convellant  5 estque  persaepe  peri- 
culi particeps,  qui  nefanda  arte  instrumentorum  ope  extorquetur, 
cum  non  raro  vulnerentur  uteri  parietes,  unde  sequuntur  haemorrhagiae 
vix  aegre  compescendae,  uteri  inflammatio,  apostemata,  ulcera,  car- 
cinomata, peritonitis.  Qui  sponte  lit,  et  nulla  evidenti  causa,  absque 
dolore  plerumque  ct  quam  facillime  lit,  nullasque  post  se  trahit  mali 
reliquias ; sed  faciles  sunt  recidivae,  nempe  oh  corporis  uterive  prac- 
dispositionem  non  deletam.  « Abortientes  etiam  a quacumque  causa, 
» si  foetus  parum  fuerit  maturus,  et  illae  mox  iterum  concipiant, 
» plerumque  circa  idem  tempus,  sive  eamdem  gestationis  hebdoma- 
» dam,  denuo  abortu  lentari  solent  (1).  Propensio  illa  ad  frequentes 
» abortus,  molas,  et  paucis  saepe  mensibus  sese  excipientes,  inde 
» pendet  quod  prius  concipiant  rursus,  quam  ita  per  temporis  ra- 
» lionem  purgamenta  prioris  abortionis  penitus  evacuata  sint  (2)  ». 
Multiplices  abortus  recidivae  inducunt  cachexiam,  sterilitatem,  ad 
dies  vitae  tumorem  ventris  ingentem,  malum  hystericum,  molarum 
generationem,  uteri  exulcerationes,  excrescendas  fungosas,  scirrhuru, 
carcinomata,  mensium  ataxias,  decolorationem,  uteri  prolapsum, 
fluorem  album , hydropem  uteri , urinae  incontinentiam  , leuco- 
phlegmatiam, haemorrhagiam  uteri,  maniam,  melancholiam  (5). 

Ratione  symptomatum  : quo  copiosior  sanguinis  fluxus,  eo  periculo- 
sior abortus,  veliu  praesentia,  vel  in  posterum.  Mulier  enim,  ni  praesto 
sit  auxilium , sanguine  exhausto  perit;  aut  si  ei  evadere  contingit,  allec- 
tus hystericos  patitur,  debilitatem  summam,  cachexiam,  leucophlegma- 


(1)  Klein.  Interp.  clinic. 

(2)  Idem  ex  IVerloJfio. 

(3)  Idem  cx  Zacuio  lusilano. 

tiam,  hydropem.  « Abortus  omnis  est  periculosus , si  foetus  adultior 
» mortuus  est,  male  positus,  si  ex  parte  computruit,  si  mola  simul, 
» si  febri  acutae  supervenit,  si  animi  deliquia,  convulsioues  praesto,  si 
» foemina  sensibilior,  affectibus  animi  patens,  hysterica.  Ex  vel  in 
» abortu  convulsae  raro  evadunt  (i).  Quae  utero  gerentes  febribus 
» corripiuntur,  et  valde  extern  lanlur  citra  manifestam  causam , difficulter 
)>  et  cum  periculo  pariunt , aut  abortum  facientes  periclitanlur(2) » hoc 
Hippocratis  effatum  confirmat  Finkius  (3).  Quae,  cum  variolas  habent, 
abortiunt,  eae  fere  semper  aliquo  post  tempore  moriuntur;  imo  et  quae 
morbillos  habent  (4).  Abortus  qui  diarrhaeam , dysenteriamve  caussam  ac 
deinde  complicationem  habet,  plerumque  funestus  evadit,  ni  brevi 
sistantur  hi  fluxus.  Gravissima  quoque  est  abortionis  cuin  inflamma- 
tione aliqua  junctio. 

Abortum  saepe  sequitur  uteri,  partiumque  vicinarum  inflammatio, 
quae  mulierem  in  magnum  ducit  mortis  discrimen , interdumque 
oris  uterini , tubarumve  parietum  inter  se,  aut  infundibuli  cum  ovariis 
adhaesionibus  praeternaturalibus , sterilitatem  inducit.  Abortionem 
contra,  quae  sexaginta  post  conceptum  dies  eveniret , dum  menstrui 
fluxus,  a norma  deflecti,  periodicam  accessionem,  in  ordinem  redige- 
ret, salutarem  esse  posse  contendit  Hippocrates ; haneque  opiuio- 
nem  firmavit  experientia  (5).  Sunt  feminae,  quae,  cum  mensium  defectu 
per  plures  annos  fuissent  steriles , post  abortum,  fcecundae  in  posterum 
evaseruut.  Abortus  certe  foecunditatis  reducis  non  caussa,  sed  siguum 
haberi  debet  (6). 


(1)  Klein.  Interp.  climc. 

(2)  Ilippoc.  Apii.  55,  sect.  5, 

(3)  De  morbis  biliosis,  p.  52. 

(4)  Mauriceau.  Aph.  i47-  — Lcvret.  Conun.  in  hunc  aph, 

(5)  James.  Diction.  med.  ad  verbum  Abortus. 

/ 

(6)  Mauriceau.  Aph.  67.  cum  Levreti  comm. 

A hortus  foelui,  tempus  quo  vitalis  esse  incipit  nondum  adepto, 
semper  lethalis  est;  postea  vero  periculosior  eo,  quo  magis  a legitimo 
gestationis  termino  recedit  Minorem  quidem  ol>  parvam  molem 
moUiiieinqne  ab  ossibus  partibusque  genitalibus  experitur  resistentiam; 
sed  minus  solidum  ad  uteri  nisus  opponit  corpus,  miuusque  ad 
vivendum  habilis  ex  utero  egreditur. 

§ XI. 

Curatio  eo  proposito  instituenda  est,  vel  ut  futurus  praecaveatur 
abortus,  vel  ut  praesenti  succuratur , vel  ut  secutis  accidentibus  reme- 
dium adhibeatur.  Prima  indicatio  duplex  est  : caussa  prsedisponens 
amovenda , aut  causae  occasionalis  actio  coercenda  est.  Praedispositis  ad 
abortionem  qualibet  ex  causa,  omnes  causae  occasionales,  vel  levissi- 
mae, perquam  diligenter  vitandae  sunt,  et  praesertim  quae  cum  pecu- 
liari individui  propensione  conveniunt.  Aliis  etiam , prout  varia  datur 
praedispositio,  cautionibus  opus  est.  Sic  temperamentum  sanguineum, 
plethoricum  , victu  tenui,  e vegetabilibus,  potu  diluente,  refrigerante, 
somno  levi  ac  brevi,  exercitio  corporis  multo,  extra  graviditatem  cor- 
rigere studendum  est;  sub  graviditate  vero,  praeter  haec,  missione  san- 
guinis, pluribus  etiam  vicibus  repetenda.  Quoties  eam  repeti  necesse  fuit 
in  quibusdam  gravidis  ( i ),  quantumque  ea  quidam  absque  matris  foe  tusque 
pernicie  abusi  sunt  (2),  vix  credibile  est.  Hippocrates  (3)  praegnantem 
abortire,  si  vena  seceuir,  praedixit , id  que  potissimum,  si  foetus  gran- 


(1)  Riveriits.  Prax.  med.  1.  i5,  cap.  16. 

(2)  Yenaesectionis  quadraginta  octo  vicibus  in  gravida,  nonaginta  in  altera, 

Mauriceeus.  Obs.  20,  quadraginta  novem  vicibus  celebratae  in  femina  pletho- 
rica,  praegnante , Stalpart  Vanderwicl , obs.  rarior,  med.  ceut.  r.  Obs.  65, 
meminerunt.  1 


(3)  Aph.  3o,  s.  5. 

dior  fuerit;  quod  observationi  quotidianae  adversatur  (i).  Nos  enim 
praegnantibus,  non  modo  sine  incommodo,  sed  etiam  maximo  cum 
fructu,  venam  secamus.  Imo  fuerunt  adhucque  sunt  qui  gravidas 
phlebotomia  vacare  haud  posse,  sibi  persuasum  habent*,  pet inde  ac  si  r 
ut  cum  claris.  Quesnay( 2)  loquar,  chirurgi  phlebotomo  propagationem 
tuendam  natura  mandasset.  Consultius  agere  mihi  videntur,  qui 
Celso  (3)  auscultant,  dum  ait : « Interest  enim,  non  quae  fetas  sit, 
» neque  quid  in  corpore  iutus  geratur,  sed  quae  vires  sint  ».  Tunc  au- 
tem celebranda  est  venoesectio , cum  manifesta  apparent  plelboi  ne  indi- 
cia, ac  maxime  cum  congestionis  ad  uterum  abortusque  futim  prae- 
sentia deprehenduntur  symptomata.  Neque  parum  refert  quibus  ex 
venis  sanguis  mittatur*,  liisce  in  casibus  e brachii  venis  procul  dubio 
fundendus  erit.  Cum  mulieres  menstruis  largis,  anomalis,  fluxionibus 
haemorrhagicis  obnoxiae  sunt , variae  sunt  adhibendae  medendi  rationes, 
prout  haec  diathesis  cum  temperamento  sanguineo,  nerveo,  muco- 
sove,  solidorum  strictiori  laxiorive  compagine  jungetur 5 locusque 

dabitur  an tiphlogislicis  atque  diluentibus  quandoque*,  interdum  etiam 

tonicis,  antiscorbuticis , martialibus.  Cum  uterum  genuit,  summa 


(1)  Hanc  litem  componere  conati  sunt  Riverius  et  Ettmullerus  quorum 
verba  huc  adducere  haud  abs  re  erit.  Sic  Rarius,  prax.  med.  hb  .5,  cap.  .** : 
Si  autem  aliter  sensisse  videtur  Hippocrates  , animadvertatur  quod  modo 
>,  longe  diverso  nos  venam  secamus,  ac  antiqui  faciebant,  qm  ad  libras  nos 

n ad  uncias  mittimus.  » Etlniullerus  vero,  op°r.  t.  , p-  '• 

. notum  est  ex  aphorismis,  quo.l  mulieribus  ( gravidis  ) venseseeho  s,  ad,„i- 
. nistretur,  abortu, n inducat.  Verum  Hippocrate,  v,x,t  m cb.nate  ferv.dmre, 
„ et  ubi  media  dteta  utebantur.  Apud  nos,  ubi  luxuriantes  sunt  , nuberes  a,  ,ra- 
„ nistrare  venxsectionem  consultum  est,  nempe  jumonbus,  babmorAus 
» plethoricis  ». 

(2)  Traite  de  la  Saignee.  Chap.  10,  § 21 . 

(3)  Lib.  2,  cap.  10. 

quies,  et  temporibus  quibus  alias  menstrua  solvere  solebant  ,vensesec- 
tiones  eis  imperandae  sunt.  Virium  imbecillitas  analeptica,  roborantia, 
non  tam  e penu  materiae  medicae  , quam  e diaeta  sumpta,  et,  per  gra- 
viditatis cursum,  quietem;  nimia  sensibililas  eadem  antispasmodicis 
sociata  saepe,  saepe  vero  diluentia,  balnea  tepida,  aliaque  ejus  generis 
requirit.  Scorbutus;  hysterici,  nepliriticique  allectus,  atque  alii  morbi 
chronici  suis  quique  methodis  propriis  debellandi,  vel  eorum  saltem 
graviora  symptomata  lenienda  sunt.  Qua  ratione  ad  odontalgias,  de- 
fluxionesque tussiculosas  propensio  superari  queat,  declarandi  hic  non 
est  locus.  Quae  possunt  causae,  ut  vigiliae,  inedia,  vestium  angustia, 
quam  citissime  removendae  sunt.  Diverse  gravidas  ad  abortiendum  dis- 
ponit tempestatum  vis  : aut  solidorum  compagem  fluidorumque  crasim 
plus  minus  sensibili  modo  alterat;  aut  morbos  acutos,  partus  corrup- 
tionis causas  occasionales , progignit.  Cum  plerumque  hujus  altera- 
tionis  essentia  nos  lateat,  in  investiganda  epidemicos  abortus  praeca- 
vendi ratione,  nullum  alium,  ac  temperiei  sensilium  qualitatum,  mor- 
borumque regnaulium  observationem , fidum  ducem  sequi  possumus. 
Si  vero  aeris  constitutio  a regionis  situ  aspectuque  pendere  comper- 
tum esset,  mulieres  praegnantes  ad  alios  locos  amandare  oporteret. 
Haereditaria  dispositio , cum  non  in  manifesta  corporis  aut  genitalium 
constitutione  consistit,  non  nisi  ex  eorum  quae  matri  nocuerunt  aut 
profuerunt  notitia  sumptas,  nobis  suppeditat  indicationes;  tantum 
ergo , ut  occasionales  causas  quam  curiosissime  vitent,  his  praecipiemus 
feminis,  illisque  quae  siue  causa  evidenti,  propter  solam  consuetudinem 
aut  corporis  deformitates,  abortiones  experiuntur. 

§ XII. 

Quibusdam  ex  iis,  quae  peculiari  uteri  statui  ortum  debent,  abortio- 
nibus obviam  iri  potest;  aliarum  vero  causae  sunt  prorsus  insuperabiles. 
Qui  scirrlium,  carcinoma,  steatoma,  molam,  polypum,  liydrometram , 
nimiam  uteri  distensionem  ob  foetumn  plurium  praesentiam,  causam 

habent  abortus,  nulla  ratione  cohiberi  queunt  5 nam  horum  causa?  om- 
nem rneden tum  artem  eludunt,  etiam  cognitae.  Alias  vero,  stante  gra- 
viditate, aegerrime , quandoque  etiam  nullo  modo,  suspicari  licet.  Ad 
fabulas  itaque  ableganda  omnino  est  haec  chirurgi  historia  (v),  qui 
abdominis  uterique  parietes  secuit,  ut  fcetus  jam  pridem  mortui  sccle- 
ton  , una  cum  allero  recens  concepto  foetu  in  utero  retentum,  exime- 
ret, muliere  non  modo  superstito,  sed  etiam  foetum  ad  legitimum 
usque  graviditatis  terminum  in  utero  incolumem  servante.  Fibrarum 
uteri  rigiditas , contractilitas , sensibilitas  nimiae , peritonaei  vasorumque 
uteri  resistentia,  potu  diluente,  temperante,  sanguinis  missione,  bal 
ueis  tepidis,  fotibus,  injectionibus  emollientibus,  narcoticis,  emendaii 
possunt.  Colli  uterini  fibrarum  debilitati,  injectionibus,  suffitibus, 
pessis  tonicis,  aromaticis,  sub  astringentibus,  medebimur.  Lteiiatoniae 
purgantia  touica,  roborantia  siccantiaque  medicamina,  martialia,  e\ei- 
citium,  balnea  vel  frigida,  vel  medicatarum  aquarum,  sullilus,  lotus 
aromaticos  opponemus  (2). 

§ XIII. 

Caussas,  qua;  ad  foetum  partesve  ipsius  nutritioni  inservientes  atti- 
nent, una  aut  altera  excepta  (placentam  cervici  u te  ripae  adhaerentem 
motusque  foetus  spasmodicos  puto),  ne  suspicari  quidem  possumus , 
nisi  perraro  et  solummodo' ex  praegressis  abortibus,  aut  matris  morbis  ; 
cognitisque , si  kl  unquam  nobis  dabatur,  omnia  qurequae  in  usum 
trahere  vellemus,  irrita  absque  dubio  forent.  Si  quando  foetus  debilitati 
vel  morbidi  causa  adversae  matris  valetudini  tribuenda  videtur,  nihil 
aliud  nobis  agendum  est , quam  ut  eam  in  meliorem  sanitatis  statum 
adducere  studeamus.  Adfixa  uteri  collo  placenta  varia  promit  sympto- 
mata, variaque  expostulat  auxilia,  non  luc  enarranda. 


(1)  Marcell.  Donatus.  Ilist.  uiirab.  med.  1.  4 > taP'  22‘ 

(2)  Boerhaavii.  Consuit,  xned.  eous.  i5« 

§ XIV. 

Caussae  occasionales  pro  varia,  quam  exercent  agendi  rationem  y 
variam  postulant  medelam.  Sed  antequam  ad  singularia  curae  deve- 
niamus, effectusque  causae  delere  lentemus,  ea  ipsa,  si  persistit  adhuc, 
omni  opera  arcenda  est.  Tuuc  primum  ejus  effectus  propria  methodo 
aggredi  licet.  Sanguinis  in  uteri  vasa  congestio,  haemorrhagiae,  placen- 
tae solutionis,  uterique  contractionem  principium,  plus  minus  rapide 
formatur.  Interdum  haemorrhagia  vix  elapso  temporis  momento  causae 
succedit,  abortusque  anle  nychthemeri  finem  absolvitur ; interdum 
etiam  non  nisi  post  plurimos  dies.  Inter  mulierculas  quaedam  viget 
opinio,  abortionem,  post  expletum  noveni  dierum  numerum,  tantum 
fieri , nec  aute  hunc  terminum  remedia  adhibenda  esse ; quem  fu- 
nestum errorem  seriis  rationibus  oppugnare  supervacuaueum  foret. 
Congestio  his  signis  dignoscenda  venit : causa  praegressa  huic  ciendae 
apta,  sensu  in  utero  molesto,  gravitate  aucta,  doloribus  gravativis 
vel  lancinantibus,  pressione  externa  motuve  auctis,  arteriarum  abdo- 
minis pulsationibus,  pulsibus  in  brachio  plenis,  fortibus,  frequentibus, 
sanguinis  aut  humoris  sanguinolenti  per  genitalia  stillicidio.  Per  veuae- 
seciioncs  aegrae  temperamento  caussacque  magnitudini  adaequatas, 
potum  temperantem,  refrigerantem,  solidi  cibi  abstinentiam,  sum- 
mam quietem,  aurae  liberioris  fiigidaeque  usum,  curari  debet  (i). 
Haemorrhagiae,  cum  jam  orta  est,  apta  methodo  hic  uon  describen- 
da, sistendae  satagere  necesse  est.  Quae  in  nervorum  systema  agunt 
causae,  effectus  suis  quoque  signis  conspicuos  gignunt;  sic  post  ve- 
hemens animi  pathema,  odores  graves  olfactos,  irritantium  pot.io- 


(i)  Cum  manifesta  sunt  in  utero  congestionis  signa , abortumque  necessario 
futurum  esse  coustat,  quid  vetat  experiri,  quid  per  sanguinis  ex  partibus  vicinis 
emissionem,  hirudinum  ope  inguinibus,  aut  pudendi  labiis  applicatarum, 
pi  obteretur  ad  congestionem  solvendam , partumque  servandum. 

num  haustum , aut  artus  convelluntur,  aut  facies  attonita  deprehen- 
ditur, mens  turbata , pulsus  quandoque  naturalibus  similes , quandoque 
parvi , contracti,  celeres  sunt,  hystericae  passionis  symptomata  appa- 
rent aliqua ; foetus  motus  vel  languidiores , vel  vividiores  spasmicique 
fiunt.  Iu  usum  vocanda  sunt  pro  praegnantis  temperamento,  sanguinis 
missio  , diluentia , temperantia,  quies,  balnea  tepida  5 antispasmodica 
proprie  dicta,  narcotica.  Fcetui  nocere  queunt  occasionales  abortus 
causte  duplici  ratione:  aut  impetu  subito,  abstrusae  uiexpbcabibsquc 
naturae,  aut  alimenti  subslractione.  His  directam  parare  medicinam 
cum  non  liceat , matris  valetudini  ex  dictis  prospicere  tantum  datur. 
Quamcumque  medendi  rationem  adbibendam  censueris  , eam  ne 
citius  relinquas,  si  parum  succedere  primo  videatur,  vel  instantis  abor- 
tionis signa  praesentia  eam  irritam  fore  minentur.  Nullum  enim  ex 
ea  incommodum,  quippe  quae,  caussis  abortus  adversa,  futuris  etiam 
accidentibus  obviam  ibit-,  mulla  vero  saepe  commoda  percipiet  prae- 
gnans. Interdum  foetum  incolumem  per  reliquos  gestationis  menses 
servare  contigit,  cum  certiora  jamjam  successuri  abortus  indicia 
aderant,  aquarum  nempe  fluxum  (1),  dolores  acres  frequenlesque, 
uterini  orificii  satis  amplam  apertionem  (2); 

§ XV, 

Cum  jam  abortionem  nulla  ratione  declinari  posse  constat,  obs- 
tetricans omnia , dum  sinant  accidentia , naturae  committere  debet. 
Primis  gestationis  mensibus,  ut  antea  dictum  est,  ovum  integrum 
ejicitur,  magno  matris  commodo;  cum  enim  intempestive  scindun- 
tur membrana,  uterus,  oneris  parte  deposita,  segnius  ad  tempus  con- 


(0  Mauriceau.  Obs.  65.  - Bartholinus.  Hist.  anat.  med.  rarior,  cent.  2 
hist.  3g. 

(2)  Baudeloque.  Art.  des  acc.  part.  4 , cliap.  7 , art.  3 , sect.  2. 

traliilur,  os  uteri  aegrius  dehiscit,  placentaque  post  foetus  expulsionem 
diutius  ob  molem  in  utero  remanet.  Ideo  membranae  integrae  accu- 
rate servandae  sunt ; exploratoriique  tactus  usum  rarum  esse  convenit. 
In  eo  tantum  versatur  medici  munus,  ut  acerbiora  symptomata , con- 
vulsiones verbi  gratia  et  haemorrhagiam,  temperet.  Quo  proximius  ad 
legitimum  terminum  accedit  graviditas,  eo  major  est  uteri  vasorumque 
uterinorum  dilatatio , adulliorque  foetus  ampliorem  praebet  molem. 
Indeque  gravior  haemorrhagia  parium  accelerandi , major  foetus  moles 
ipsum  in  pedes  convertendi  necessitatem  inducere  possunt;  quae  non 
alias , ac  sub  partu  maturo,  regulas  requirunt.  His  temporibus  , non  nisi 
ruptis  membranis,  fetus  exitus  procurari  potest;  harum  tamen  rup- 
turam urgere  inconsultum  foret.  Integrae  enim  oris  uterini  dilatatio- 
nem faciliorem  reddunt,  foetum  liquoris  amnii  ope  ab  uteri  pressione 
defendunt.  Mortuus  ( i ) plerumque , si  causae  externae  violentae  suc- 
cedit abortus,  foetus  expellitur ; vivus  vero,  vitamque  post,  forte  etiam 
ante,  septimum  gestationis  mensem  servaturus,  si  ob  causam  inter- 
nam in  lucem  praematurus  veuit  (2).  Secundinarum  extractio  ob  fu- 
niculi umbilicalis  tenuitatem,  placentae  molem,  oris  uterini  angus- 
tiorem hiatum  difficillima  profecto  est,  sed  perquam  raro  necessaria. 
Ut  plurimum,  quemadmodum  foetura,  sic  secundae  ejiciendae  naturae 
committendae  sunt.  Si  gravis  adest  haemorrhagia , matri  mortem  in- 
tentans, antequam  ad  manus  intromissionem  deveniatur,  quid  per 
injectiones  a celeberrimo  Levreto  in  usum  vocatas  profiteretur  cx- 
periundum  est. 


(1)  Abortivorum  foetuum  mortuorum  molem,  non  semper  graviditatis  tem- 
pori respondere  notat  Mauricceus , Aph.  5o;  cum  enim  ex  utero  pelhintur, 
eamdem,  ac  eo  tempore  quo  vita  extincta  fuit,  molem  habent.  Quae  animad- 
versio quotidiana  observatione  confirmatur. 

(2)  Delamotte.  1.  2 , chap.  1 5. 


24 

Uteri  inflammationis,  apostematis,  ulcerationum,  carcinomatum, 
aliorumque  abortionem  sequi  solitorum  morborum  curatio,  multo 
magis  ad  universam  muliebrium  morborum,  quam  peculiarem 
abortus  medicinam  attinet.  Hac  ergo  neglecta  , dissertatiunculae 
finem  imponere  propero. 


FINIS. 

